万历十三年（1585年）乙酉科山东乡试举人，二十三年（1595年）乙未科进士。初授大名县知县，调繁魏县，苦漳河患，歴任，河徙归广平故道，广平人欲曲防由魏，道一建白当事，以去就争之，魏得免河患，为立祠河上。擢升工部主事，力辞芜湖榷关，以廉介着。由郎中除授汾州府知府，爱民礼士，支宗藩禄，均平悦服。平阳贼起，闻风戒，不入境，因疾乞休，郡人攀留不得，疏上，晋阶按察副使。归里，分俸为族人无妻者娶婚，养族妇之贫苦终老。舍义冢，赈饥荒，乐施不倦。抚院钱、按院冯、马屡疏荐用不起，闭户静摄，不迩声歌，不事请託。至老手不释卷，